மீனாவின் கணவர்
நடிகை மீனாவின் கணவர் வித்யாசாகர் நேற்று இரவு காலமானார். கடந்த 3 மாதங்களுக்கு முன்பு கொரோனா தொற்றால் பாதிக்கப்பட்டார் வித்யாசாகர். கொரோனாவில் இருந்து மீண்ட நிலையில் அதன் பின்விளைவுகளால் பாதிக்கப்பட்டார்.
புறாக்களின் எச்சம்
இதற்காக சிகிச்சை பெற்று வந்த நிலையில் நேற்றிரவு சிகிச்சை பலனின்றி மரணமடைந்தார் வித்யாசாகர். இதனிடையே வித்யாசாகரின் மறைவுக்கு புறாக்களின் எச்சம் மூலம் ஏற்பட்ட தொற்றுத்ன் காரணம் என கூறப்படுகிறது.
டான்ஸ் மாஸ்டர் கலா
புறாக்களின் எச்சம் கலந்த காற்றை சுவாசித்ததால் நுரையீரலில் அலர்ஜி ஏற்பட்டதாக தகவல் பரவி வருகிறது. இந்நிலையில் பிரபல டான்ஸ் மாஸ்டரும் நடிகை மீனாவில் நெருங்கிய தோழியுமான கலா மாஸ்டர் செய்தியாளர்களை சந்தித்துள்ளார்.
அதுதான் காரணம்
அப்போது பேசிய அவர், வித்யாசாகர் கொரோனாவால் பாதிக்கப்பட்டிருந்தார். அதனால்தான் இறந்தார் என கூறியுள்ளார். மேலும் மீனாவின் சகோதரியாக பேசுவதாக கூறியுள்ள கலா, இப்படி துயர சம்பவத்தை யாரும் எதிர்பார்க்கவில்லை என்றும் தெரிவித்துள்ளார்.
ஒரே குழப்பம்
தற்போதைய சூழ்நிலையில் குடும்பமே பெரும் குழப்பத்தில் இருப்பதாகவும், ஆகவேண்டிய காரியங்களை இனிதான் கவனிக்க வேண்டும் என்றும் தெரிவித்துள்ளார். இதனிடையே வித்யாசாகரின் இறுதிச்சடங்கு நிகழ்வுகள் இன்று பிற்பகல் 2 மணிக்கு பெசன்ட் நகர் மின் மயானத்தில் நடைபெறும் என தகவல் வெளியாகியுள்ளது.